Van Noot vir Noot tot Boo! - Riaan van Rensburg gesels
JY LEES NOU Van Noot vir Noot tot Boo! - Riaan van Rensburg gesels
Noot vir Noot se trom- en perkussie-speler, Riaan van Rensburg, is nou 'n rocker ook!
"My sololoopbaan sukkel maar bietjie, maar as als goed verloop, sal Anna se Vastrap volgende jaar op my debuut-CD Dans Met My volg."
Die Blou Show waarvan Riaan en Jakkie Louw onlangs 'n paar vertonings gedoen het, gaan in 2011 ook toer. Die konsep van die show is dat alle toeskouers blou moet aantrek. Al die liedjies het die woord blou of blue in en die grappe tussen die liedjies is ook gefokus op die woord blou.
"Ek wil daai video nog op You Tube sit!" lag hy waar hy nou "in die bos" wegbreek van alles.
"Ek was nog altyd 'n rocker in my hart, maar ek het met 'n verskeidenheid musiek grootgeword. Ek en my sussie, Anri, is bevoorreg om sulke talentvolle ouers te hê. Hulle steun my aansluiting by Boo! ten volle. Maar ek sal steeds by Noot vir Noot betrokke wees."
"Ek wou nie die vorige tromspeler, Princess Leonie, se styl net so navolg nie. Ek het waarvan ek hou uit sy spel geneem en my eie styl bygevoeg. Chris het my vryheid gegee."